Public procurement notice: Contract Notice
Published: 2017-05-11
Buyer: Valtion talous- ja henkilöstöhallinnon palvelukeskus (Palkeet)
Country: FI
Region: SUOMI / FINLAND
Contract type: Services
Procedure: Open procedure
CPV classification: 72000000
Submission deadline: 2017-06-09
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Valtion talous- ja henkilöstöhallinnon palvelukeskus (Palkeet) kilpailuttaa talous- ja henkilöstöhallinnon järjestelmän ohjelmistopalveluna (SaaS-palvelu) mahdollisille uusille asiakkaille tuotettavia palveluita varten. Hankittavalla palvelulla Palkeet tulee tarjoamaan uusille asiakkailleen omia talous- ja henkilöstöhallinnon palveluita.
Kilpailutuksen tavoitteena on hankkia mahdollisimman automatisoitu talous- ja henkilöstöhallinnon järjestelmäkokonaisuus ohjelmistopalveluna. Järjestelmäkokonaisuuden tulee toteuttaa yhden kirjauksen periaatetta ja tiedon automaattista siirtymistä eri järjestelmien välillä. Talous- ja henkilöstöhallinnon järjestelmäkokonaisuuden tulee tukea tiedonsiirtoa myös asiakkaiden omista ja omiin järjestelmiin hyödyntämällä liittymärajapintoja.
Yksityiskohtaiset asiakkaiden tarpeet selviävät asiakasyhteistyön edetessä, joten Palkeiden tavoitteena on valita kilpailutuksen kautta yhteistyökumppaniksi toimittaja, joka kykenee tuottamaan monipuolisen järjestelmäratkaisun Palkeille järjestelmäpalveluna.
Mahdollisilla uusilla asiakkailla viitataan Palkeista annettuun Valtioneuvoston asetuksen muutokseen (tehty 10.4.2014). Muutoksen perusteella Palkeiden asiakkaita voivat lisäksi olla valtion liikelaitoksista annetun lain (1062/2010) mukaiset liikelaitokset sekä valtion kokonaan omistamat osakeyhtiöt, jotka tuottavat palveluita pääosin valtion virastoille ja laitoksille. Asiakaskunnan laajentaminen on mahdollista Palkeita koskevan asetuksen 1 §:ssä määritellyille organisaatioille. Asetusmuutos on tullut voimaan 1.5.2014. Hankittavalla järjestelmäpalvelulla tullaan tuottamaan edelleen palveluita Palkeiden uusille asiakkaille, jotka voivat pääsääntöisesti olla Valtio omisteisia osakeyhtiöitä tai liikelaitoksia, joilla voi olla myös konsernitoimintaa.
Tarjoajalla on oltava riittävä vakavaraisuus, taloudellinen kantokyky sekä maksukyky hankinnan kohteena olevien palvelujen tuottamiseen. Tarjoajan taloudellisen tilanteen on oltava sellainen, että se on Suomen Asiakastieto Oy:n Riskimittarin riskiluokituksessa tarjousajan päättyessä 1-4. Jos tarjoajan tietoja ei ole Suomen Asiakastieto Oy:n rekisterissä, tarjoajan tilanne arvioidaan pyydettäessä toimitettavien tilinpäätöstietojen ja/tai muun vastaavan selvityksen perusteella. Jos tarjous tehdään ryhmittymänä, vaatimus koskee ryhmittymän kaikkia jäseniä.
Tarjoajat, joiden riskiluokitus Suomen Asiakastieto Oy:n riskiluokituksessa on tarjousajan päättyessä 5 tai joiden vakavaraisuuden, taloudellisen kantokyvyn sekä maksukyvyn arvioidaan vastaavan riskiluokkaa 5, suljetaan hankintamenettelyn ulkopuolelle. Tarjoajat, joiden riskiluokitus on tarjousajan päättyessä 4, voidaan sulkea tarjouskilpailusta, jos tarjoaja ei kykene esittämään luotettavaa selvitystä toimenpiteistä, joihin se ryhtyy tai on ryhtynyt luottokelpoisuuden parantamiseksi.
— Tarjoajalla tulee olla kokemusta viimeisen kolmen (3) vuoden ajalta vähintään yhdestä (1) hankinnan kohdetta vastaavasta toimituksesta. Tämä referenssivaatimus on kuvattu tarkemmin liitteessä Referenssilomake (tarjouspyynnön 9).
— Tarjoajan avainhenkilöstöllä tulee olla Asiantuntijat-liitteessä (tarjouspyynnön liite 6) määritelty vähimmäiskokemus ja -osaaminen.
Tarjousten avaustilaisuudesta laaditaan avauspöytäkirja. Tarjousten avaustilaisuus ei ole julkinen tilaisuus.